Návrh 
na vymenovanie členov Akreditačnej komisie
k 1. 9. 2008

P. č.	Meno, priezvisko, tituly

	Rok
nar.	Člen 
AK
doteraz	Navrhovaná funkcia 

Navrhované funkčné obdobie:	Študijný odbor (študijný odbor kandidáta)	Navrhovateľ	Pracovisko	
1.	prof. Ing. Ľubor Fišera, DrSc.

(prof. Ing. Pavol Návrat, PhD.;
1. 9. 2002 – 31. 8. 2008)

	1945	nie	
predseda

prvé
 (1. 9. 2008 - 31. 8. 2014)

	Prírodné vedy - vedy o neživej prírode (organická chémia)	STU v Bratislave
	Slovenská technická univerzita v Bratislave
Fakulta chemickej a potravinárskej technológie
Ústav organickej chémie, katalýzy a petrochémie 	
2.	prof. Ing. Ján Michalík, PhD.

(prof. Ing. Matej Bílý, DrSc.;
1. 9. 2002 – 31. 8. 2008)

	1944	nie	podpredseda

prvé
(1. 9. 2008 - 31. 8. 2014)

	Informatické vedy, - 
automatizácia, telekomunikácie (silnoprúdová elektrotechnika) 	ŽU v Žiline 	Žilinská univerzita v Žiline 
Elektrotechnická fakulta
	
3.	prof. JUDr. Jozef Beňa, CSc.

(doc. Anna Pilková, CSc.,  
1. 9. 2006 –1.6. 2008)
	1949	nie	ďalší člen

prvé
(1. 9. 2008 - 31. 8. 2014)
	Sociálne, ekonomické a právne vedy –právo (dejiny štátu a práva)	UK v Bratislave 
	Univerzita Komenského v Bratislave
Právnická fakulta   	
P. č.	Meno, priezvisko, tituly

	Rok
nar.	Člen 
AK
doteraz	Navrhovaná funkcia 

Navrhované funkčné obdobie:	Študijný odbor (študijný odbor kandidáta)	Navrhovateľ	Pracovisko	
4.	prof. ThDr. Jozef Jarab, PhD.
(prof. ThDr. Jozef Jarab, PhD.;
1. 9. 2002 – 31. 8. 2008)

 	1947	áno	ďalší člen

druhé
(1. 9. 2008 - 31. 8. 2014)	Humanitné vedy a umenie -
Humanitné vedy
(katolícka teológia)
	UK v Bratislave
UKF v Nitre
PU v Prešove
BVŠP v Bratislave
VŠZaSP v Bratislave, n. o.
	Katolícka univerzita v Ružomberku
Teologická fakulta v Košiciach 
Kňazský seminár  bisk. J. Vojtaššáka v Spišskej Kapitule,  Spišské Podhradie	
5.	prof. Ing. Ivan Hyben, CSc.

(prof. Ing. Ján Sládek, DrSc.;
1. 9. 2002 – 31. 8. 2008)

	1941	nie	ďalší člen

prvé
 (1. 9. 2008 - 31. 8. 2014)	Projektovanie, inžinierstvo a technológie a vodné hospodárstvo (technológia stavieb) 	TU v Košiciach	Technická univerzita v Košiciach
Stavebná fakulta 
Ústav technológií ekonomiky a manažmentu v stavebníctve 	
6.	prof. Ing. Jaroslav Škvarenina, CSc.

(prof. Ing. Edita Virčíková, CSc.; 
1. 9. 2002 – 31. 8. 2008) )  
 	1963	nie	ďalší člen

prvé
(1. 9. 2008 - 31. 8. 2014)
	Environmentalistika a ekológia
ochrana a využívanie krajiny
(ekológia, environmentalistika)

	TU vo Zvolene 	Technická univerzita vo Zvolene
Fakulta ekológie a environmentalistiky 	
P. č.	Meno, priezvisko, tituly

	Rok
nar.	Člen 
AK
doteraz	Navrhovaná funkcia 

Navrhované funkčné obdobie:	Študijný odbor (študijný odbor kandidáta)	Navrhovateľ	Pracovisko	
7.	prof. Ing. Jozef Vilček, PhD.

(prof. Ing. Ladislav Hetényi, PhD.;
1. 9. 2002 – 31. 8. 2008)

	1957	nie	ďalší člen

prvé
 (1. 9. 2008 - 31. 8. 2014)
	Poľnohospodárske a lesnícke vedy 
(ochrana pôd) 	PU v Prešove
	Prešovská univerzita v Prešove 
Fakulta humanitných a prírodných vied 
	
8.	prof. Ing. Jozef Mihok, PhD.

(prof. Ing. Pavol Kukuča, PhD.;
1. 9. 2004 – 15. 6. 2008)
	1950	nie	ďalší člen

prvé
 (1. 9. 2008 - 31. 8. 2010)
	Strojárske technológie a materiály, priemyselné inžinierstvo. 
	Ministerstvo hospodárstva SR	DMD Group, a.s.
Trenčín	

Charakteristika navrhovaných členov Akreditačnej komisie 

	
prof. Ing. Ľubor Fišera, DrSc.
predseda Akreditačnej komisie

Narodil sa 27. októbra 1945 v Bratislave. V roku 1969 absolvoval vysokoškolské štúdium na Chemicko-technologickej fakulte Slovenskej vysokej školy technickej v Bratislave (súčasný názov FCHPT STU) v odbore organická technológia. Na tejto fakulte vysokej školy pôsobí doteraz. V roku 1981 bol vymenovaný za docenta pre odbor organická chémia a v tom istom odbore roku 1988 za profesora. V súčasnosti pracuje na Ústave organickej chémie, katalýzy a petrochémie Fakulty chemickej a potravinárskej technológie Slovenskej technickej univerzity v Bratislave vo funkcii riaditeľa. Je uznávaným odborníkom v odbore organická chémia, so zameraním najmä na chémiu heterocyklov, 1,3-dipolárnych cykloadičných reakcií, stereoselektivitu cykloadícií, syntézu prírodných látok a ich analógov a využitie heterocyklických zlúčenín v organickej syntéze, o čom svedči jeho rozsiahla medzinárodná spolupráca ako aj početné študijné pobyty vrátane zahraničných univerzít - Emory University v USA, TH Merseburg SRN, Technická univerzita vo Viedni, vo Francúzsku (Strasbourg), v Portugalsku (Coimbra), v Mníchove v SRN. Jeho doterajšiu vedeckú a publikačnú činnosť tvorí 166 publikácií CC s vyše 730 citáciami, 74 plenary a invited lectures v zahraničí na konferenciách a univerzitách. Je spoluautorom 4 kníh, učebníc a skrípt a autorom 8 kapitol v monografiách. V posledných piatich rokoch mal 19 prednášok v zahraničí. V roku 2003 – Arlington Dallar, Richardson, Dallas Fort Worth, Denton, Gainesville, Viedeň; 2004 – Strasbourg, Grenoble, Budapešť; 2006 - Chernogolovka, Thessaloniki, Bari, Jaipur; 2007 -  Göttingen, Luxor, Coimbra, Petra, Berlín. Je držiteľom prestížneho ocenenia The Medal "In Memory of Professor A.N.Kost" For Achievment  in Chemistry of Heterocyclic Compounds To Laureate of Competition 2006. Významného ocenenia sa mu dostalo aj v roku 2005, kedy v americkom časopise ARKIVOC vyšlo špeciálne číslo k  životnému jubileu so zameraním na jeho odborné dielo. Toto ocenenie je o to významnejšie, že prof. Ľubor Fišera patrí k 87 organickým chemikom sveta, ktorým bola takáto pocta udelená.  Je členom VR FCHPT STU a od roku 1993 pôsobí aj vo funkcii predsedu Odbornej skupiny Organická chémia v Slovenskej chemickej spoločnosti.

prof. Ing. Ján Michalík, PhD.
podpredseda Akreditačnej komisie

Narodil sa 30. novembra 1944 vo Važci.  V roku 1969 ukončil Vysokú školu dopravnú v Žiline (v súčasnosti Žilinská univerzita v Žiline) v študijnom odbore silnoprúdová elektrotechnika, na ktorej pôsobí až doteraz. V rokoch 1969 - 1984 ako asistent a odborný asistent. Od roku 1986 do roku 2001 ako vedúci katedry teoretickej a aplikovanej elektrotechniky EF Žilinskej univerzity. V roku 2001 bol zvolený za dekana  Elektrotechnickej fakulty ŽU, ktorú vykonáva doteraz*. V roku 1984 bol vymenovaný za docenta  a v roku 2007 za profesora v odbore silnoprúdová elektrotechnika. Má bohatú publikačnú činnosť. Je spoluautorom 2 vysokoškolských učebníc, 1 odbornej knižnej publikácie, 15 skrípt, 1 vedeckej monografie a početných pôvodných vedeckých prác v domácich a zahraničných časopisoch a zborníkoch. V roku 2006 mu bol Ústavom priemyselného vlastníctva v Banskej Bystrici prijatý úžitkový vzor Diagnostický systém transformátorov. Je autorom a spoluautorom 5 zlepšovacích návrhov a 8 realizovaných technických riešení. Na celoštátnej konferencii NOVTECH ´94 získal ocenenie za najlepší exponát „Zariadenie na zisťovanie medzizávitových skratov v kotve jednosmerného stroja“. Významne sa podieľa aj na 13 vedecko-výskumných úlohách, 8 grantových projektoch APVV a 5 vedecko-technických projektoch. Je zodpovedným riešiteľom mnohých úloh riešených v rámci podnikateľskej činnosti. Je členom vedeckých rád na viacerých fakultách ŽU, ale aj na FEI STU v Bratislave, na Jesseniovej lekárskej fakulte v Martine UK v Bratislave a Dopravnej fakulte Politechnika Radomska v Poľsku. Absolvoval viaceré  zahraničné študijné pobyty (Rusko, Poľsko, Bulharsko, ČR a Španielsko). Je predsedom redakčnej rady časopisu ADVANCES in Electrical and Electronic Engineering. 

*Funkčné obdobie dekan končí 31.8.2008. Nový kandidát na dekana je už zvolený.

prof. JUDr. Jozef Beňa, CSc.
									ďalší člen

Narodil sa 16. augusta 1949 v Jablonici. V roku 1973 absolvoval vysokoškolské štúdium na Právnickej fakulte Univerzity Komenského  v Bratislave v odbore právo, kde v roku 1974 získal aj titul doktor práv v odbore dejiny štátu a práva. V tomto odbore sa rozvíjala aj jeho ďalšia profesionálna dráha. V roku 1988 bol v tomto odbore vymenovaný za docenta a roku 2004 za vysokoškolského profesora. V súčasnosti  pôsobí na katedre právnych dejín PraF UK vo funkcii vedúceho. Od 1. 2. 2005 je zaradený na tejto fakulte vo funkcii profesora v študijnom odbore teória a dejiny štátu a práva. Je garantom tohto študijného odboru. V minulosti pôsobil aj na iných vysokých školách. V rokoch 1995 – 2003 na Právnickej fakulte UMB v Banskej Bystrici ako vedúci katedry dejín štátu a práva a vo funkcii prodekana fakulty a od roku 2003 do 2005 pôsobil na  Bratislavskej vysokej škole práva v Bratislave vo funkcii prorektora. Zo zahraničných pobytov možno spomenúť Právnickú fakultu Univerzity  Tarasa Ševčenku v Kyjeve a Právnickú fakultu na Humboldtovej univerzite v Berlíne. Ďalej aktívnu účasť na zahraničných vedeckých konferenciách, sympóziách a seminároch  v Českej republike ako aj v rámci SR. Vyškolil 2 doktorandov a v súčasnosti vedie piatich. Podieľa sa na grantových projektoch KEGA a VEGA. V ostatých šiestich rokoch sa podieľal na zorganizovaní štyroch medzinárodných vedeckých konferencií (napr. Desať rokov Ústavy SR, Terorizmus a medzinárodné právo). Je členom redakčnej rady časopisu Právněhistorické studie vydávanej PraF Univerzity Karlovej v Prahe. 

prof. ThDr. Jozef Jarab, PhD.
ďalší člen 

Narodil sa 23. februára 1947 v Bijacovciach. V roku 1970 ukončil Rímskokatolícku cyrilometodskú bohosloveckú fakultu v Bratislave. V rokoch 1970 - 1989 pastoračné pôsobil v službe spišskej diecézy. Od roku 1990 je rektorom kňazského seminára v Spišskej Kapitule a do roku 2003 pôsobil aj ako moderátor Teologického inštitútu RKCMBF Univerzity Komenského v Bratislave. Od roku 2003 až do súčasnosti pôsobí na tom istom TI, ktorý je organizačne začlenený do Teologickej fakulty v Košiciach, Katolíckej univerzity v Ružomberku. V roku 1996 bol vymenovaný za docenta a  roku 2005 za profesora v odbore katolícka teológia. V tejto oblasti patrí k významným osobnostiam o čom svedčí jednak jeho publikačná činnosť, štatistika ohlasov a početné účastí na zahraničných a domácich konferenciách. Je autorom dvoch vysokoškolských učebníc, 4 skrípt a učebných textov. Autorom a spoluautorom 99 vedeckých prác vydaných v domácich i v zahraničných časopisoch a zborníkoch. Je školiteľom doktorandského štúdia a zapája sa do oponenskej činnosti odborných a vedeckých prác. Je členom mnohých vedeckých rád na troch vysokých školách. 
Profesor Jozef Jarab je doterajším členom Akreditačnej komisie v prvom funkčnom období a patrí medzi jej najaktívnejších a najvýkonnejších členov, o čom svedčí aj návrh z 5 vysokých škôl na jeho vymenovanie aj do druhého funkčného obdobia. 

prof. Ing. Ivan Hyben, CSc.
ďalší člen 

Narodil sa 8. decembra 1941 v Domaniži. Od roku 1964 do roku 1980 pôsobil v oblasti poľnohospodárskych stavieb v Prešove na rozličných riadiacich pozíciách. Od roku 1980 začal pracovať na Technickej univerzite, Stavebnej fakulte v Košiciach, kde pôsobí doteraz. Do roku 1992 ako odborný asistent, v rokoch 1992 až 2001 ako vedúci katedry technológie stavieb a stavebných látok a od roku 2007 až doteraz ako riaditeľ Ústavu technológií, ekonomiky a manažmentu v stavebníctve SvF TU KE. V roku 1992 bol vymenovaný za docenta a v roku 2004 za profesora v študijnom odbore technológia stavieb. V súčasnosti pôsobí vo funkcii profesora, kde zabezpečuje organizačné a odborné vedenie doktorandského štúdia. Jeho publikačná činnosť je výrazná.  V spoluautorstve vydal 7 knižných publikácií (z toho 5 vysokoškolských učebníc), 2 skrípt, viac ako 70 recenzovaných vedeckých článkov v domácich i v zahraničných časopisoch a zborníkoch s celkovým počtom citácií 62. Je členom vedeckej rady TU SvF v Košiciach, členom rady konzultantov stavebnej sekcie Ústavu súdneho inžinierstva Žilinskej univerzity v Žiline, členom viacerých redakčných rád, podpredsedom celoslovenskej komisie pre doktorandské štúdium v odbore technológia stavieb a členom komisie obhajob diplomových prác v tomto odbore na zahraničnej vysokej škole v Poľsku. 

prof. Ing. Jaroslav Škvarenina, CSc.
ďalší člen 

Narodil sa 15. marca 1963 v Liptovskom Mikuláši. V roku 1986 ukončil Lesnícku fakultu Vysokej školy lesníckej a drevárskej vo  Zvolene 
(v súčasnosti Technická  univerzita vo Zvolene), kde pôsobí doteraz. V rokoch 1987 až 1991 ako interný vedecký ašpirant, po roku 1991 ako vedecko-výskumný pracovník, od roku 1993 ako odborný asistent. V roku 2000 bol vymenovaný za docenta v študijnom odbore ekológia a roku 2006 za profesora v odbore environmentalistika. V odbore výskumu a vývoja sa venuje predovšetkým ochrane a využívaniu krajiny, všeobecnej ekológii, meteorológii, znečisťovaniu ovzdušia, bioklimatológii, hydrológii a environmentálnemu inžinierstvu. Je spoluautorom 5 vysokoškolských učebníc zameraných na aplikovanú agrometeorológiu, biometeorológiu a bioklimatológiu a meteorológiu. Ďalej autorom a spoluautorom 47 pôvodných vedeckých prác v domácich i zahraničných časopisoch a ďalších 134 vedeckých prác  publikovaných v domácich i v zahraničných zborníkoch z vedeckých konferencií. Významne sa podieľal a podieľa aj ako riešiteľ a spoluriešiteľ APVT projektov, VEGA projektov a projektov v rámci 6. rámcového programu EU v celkovom počte 11. Je členom 3 vedeckých rád vrátane VR Slovenského hydrometeorologického ústavu v Bratislave a Ústavu hydrológie SAV v Bratislave, ako aj členom viacerých vedeckých spoločností a redakčných rád, ďalej členom vedeckého tímu - projektu US Country Study (program bývalého prezidenta USA B. Clintona, zameraný na adaptačnú stratégiu a klimatické zmeny), európskeho programu „Critical loads in Europe“ (zameraného na ekologické hodnotenie diaľkového transportu znečisťujúcich látok v Európe), členom Národného klimatického programu Slovenskej republiky MŽP SR a členom Slovenskej komisie K1 pre Meteorológiu a klimatológiu, technickej komisie TK 64 – Hydrológia. Zúčastnil sa 14 zahraničných pobytov na zahraničných vysokých školách a v iných vedeckých a odborných ustanovizniach v mnohých krajinách Európy a v Kanade. Je nositeľom viacerých ocenení a uznaní vrátane Ceny slovenského literárneho fondu z roku 1998 za prácu „Kyslé horizontálne zrážky v jedľovo-bukovom ekosystéme v rokoch 1989-1997“.

prof. Ing. Jozef  Vilček, PhD.
ďalší člen 

Narodil sa 21. septembra 1957 v Bardejove. V roku 1982 ukončil vysokoškolské štúdium na Vysokej škole poľnohospodárskej v Nitre. Pôsobil na viacerých vysokých školách a v praxi. Od roku 1982 do 1988 ako výskumný pracovník v Komplexnej poľnohospodárskej výskumnej stanici v Michalovciach, potom vo Výskumnom ústave pôdoznalectva a ochrany pôdy v Bratislave – Regionálne pracovisko v Prešove. Od akademického roka 1993/94 bol vedecko-pedagogicky a odborne činný postupne na Baníckej fakulte VŠT v Košiciach, na Fakulte ekonomiky a manažmentu SPU v Nitre (1995-2004), na Fakulte európskych štúdií a regionálneho rozvoja SPU v Nitre (2004/2005). Od roku 2005 až doteraz  je zamestnancom a vysokoškolským profesorom na Fakulte humanitných a prírodných vied PU v Prešove. Je autorom a spoluautorom  početných vedeckých prác- 3 monografií, 5 vysokoškolských učebníc, 13 vedeckých prác v zahraničných časopisoch a 23 v domácich časopisoch, 28 vedeckých prác v domácich recenzovaných vedeckých zborníkoch, 33 príspevkov v zborníkoch z medzinárodných vedeckých konferencií a 23 v zborníkoch z domácich vedeckých konferencií, 4 odborných knižných publikácií vydaných v domácich vydavateľstvách a 3 vysokoškolských textov. Navrhol alebo zrealizoval 210 projektov z oblasti zúrodnenia poľnohospodárskych pôd, 45 z oblasti rekultivácie pôd pri ich dočasnom zábere a 97 z oblasti bilancie skrývky humusových horizontov trvalo odnímaných pôd. Je zodpovedným riešiteľom 12 a spoluriešiteľom 23 výskumných úloh, grantových projektov a účelových činnosti v rezorte MP SR a MŠ SR. Je autorom viacerých máp údajových databáz vhodnosti pestovania poľnohospodárskych plodín na pôdach Slovenska, efektívnosti pestovania poľnohospodárskych pôd podľa produkcie biomasy, energetickej ziskovosti pôd SR ako aj autorom modelu optimalizácie využívania poľnohospodárskych pôd – PEDOPT 2000, za čo bol aj ocenený čestným uznaním ministra pôdohospodárstva SR. Je členom 5 významných ustanovizní z oblasti pôdohospodárskych vied (SAPV, SPS SAV, SGS SAV, ESSC) a členom spoločných odborových komisií pre doktorandské štúdium na FHPV PU PO a PriF UK v Bratislave. 

prof. Ing. Jozef  Mihok, PhD.
ďalší člen 

Narodil sa 17. apríla 1950 v Úbreži. Po skončení vysokoškolského štúdia na Strojníckej fakulte Technickej univerzity v Košiciach začal v roku 1974 pracovať ako technický asistent vo VUES Brno, závod Košice, kde pôsobil až do roku 1985 vo viacerých riadiacich funkciách. Od roku 1986 až do roku 2004 pôsobil vo vrcholových riadiacich funkciách postupne v štátnom podniku Elektromont, ako konateľ v spoločnosti Bretton, v akciovej spoločnosti Zbrojovka Brno, v spoločnosti s ručením obmedzeným Refractory Slovakia a v akciovej spoločnosti Vývoj Martin. Vo všetkých uvedených spoločnostiach pôsobil ako odborník v oblasti priemyselného inžinierstva. 
Súčasne s nadobúdaním praktických skúsenosti sa jeho osobnosť rozvíjala  aj po akademickej stránke. Na materskej fakulte postupne absolvoval doktorandské štúdium a získal akademicko-vedeckú hodnosť „philosophiae doctor“ (v skratke „PhD“),  habilitačné konanie ukončil v roku 2002 v študijnom odbore .strojárske technológie a materiály a bol mu udelený vedecko-pedagogický titul „docent“. Za  profesora v odbore priemyselné inžinierstvo bol vymenovaný 15. januára  2008. Od roku 2003 pôsobí pedagogicky na Strojníckej fakulte Technickej univerzity v Košiciach ako externý učiteľ, kde sa venuje aj školiteľskej a vedeckej činnosti. Je členom komisií pre štátne a rigorózne skúšky na viacerých vysokých školách, členom spoločných odborových komisií doktorandského štúdia. Má bohatú publikačnú činnosť. Je autorom a spoluautorom 3 vysokoškolských učebníc, viac ako 50 pôvodných vedeckých prác v domácich a zahraničných recenzovaných časopisoch a zborníkoch. Je spoluriešiteľom viacerých domácich výskumných grantových projektov, autorských osvedčení na vynálezy. Je členom domácich redakčných rád, členom prezídia ZPS, členom národnej skupiny medzinárodnej organizácie C.I.P. so sídlom v Belgicku, členom Rady Národného programu kvality SR, výboru pri OECD, prezidentom Zväzu branného priemyslu SR a znalcom v odbore strelné zbrane, strelivo, výbušniny a posudzovanie strelníc.